Ég er svo lukkuleg fyrir hönd einnar góðrar vinkonu minnar sem fékk frábært tilboð um að breiða aðeins úr sér og stökk núna á það ! Hún Margrét R. Jónasar sem á Make Up Store hér á Íslandi hefur rekið þessa flottu verslun síðan árið 2006 og vefverslunina mstore.is þar sem vörurnar fást einnig . Make Up Store er í raun fjölskyldufyrirtæki og hún Magga sem er förðunarmeistari og uppfull af fróðleik og hæfileikum sem tengjast förðunarheiminum . Nú færir hún Magga út kvíarnar með því að bjóða uppá vörurnar sínar í snyrtivöruversluninni Jöru á Glerártorgi á Akureyri . Mér finnst þetta svo skemmtilegar fréttir og svo gaman að auka fjölbreytni í úrvali í snyrtivörum úti á landi . Ég vona að þið norðurlandsskvísur takið vel á móti Make Up Store vörunum og takið þeim opnum örmum enda með eindæmum dásamlegar vörur ! Varan frá Make Up Store sem er í langmestu uppáhaldi hjá mér er High Tech Lighterinn sem er algjörlega brillíant vara sem er frekar gelkennd . Þeir koma í alls kyns litum og eru flottir í andlit , sem kinnalitir , highlighterar , augnskuggar á varirnar bara ótrúlega margt . Svo á ég mér líka fullt af öðrum uppáhalds vörum þarna inni . Wonder Powder er must try vara og líka nýlegi volume maskarinn sem ég hef einmitt skrifað um áður . Varalitirnir eru dásamlegir og litaúrvalið frábært og það sama má segja um augnskuggana . Svo koma eyelinerblýantarnir mér alltaf skemmtilega á óvart því þeir eru svo þéttir og flottir og þægilegt að vinna með þá . Svo er líka bara svo gott að koma inní Make Up Store maður fær svo hlýlegar móttökur og ég efast ekki um annað en það sama sé uppá teningnum í Jöru á Akureyri . Til að byrja með verða vinsælustu vörurnar og litirnir fáanlegir fyrir norðan en ef þið verðið duglegar að versla þá efast ég ekki um að Magga skoði möguleika á því að auka úrvalið . Ég fékk sýnishorn af tveimur nýjum grunnförðunarvörum frá þessu flotta sænska merki og ég er svo spennt að segja ykkur betur frá þeim bara núna eftir helgi . Hér sjáið þið nýja farðann sem er léttur og náttúrulegur og trylltan highlighter sem ég hlakka til að prófa og mögulega skarta á JT á sunnudaginn ; ) Ég vona að þið takið fagnandi á móti Make Up Store vörunum fyrir norðan og nýtið ykkur tækifæri til að fá flotta kynningu á vörunum núna um helgina – já og 20% kynningarafslátt !!! Ég veit að Magga keyrði sjálf með vörurnar til Akureyrar núna í gær svo það verður gaman að sjá hvernig þær koma út þegar þær eru komnar upp !